લાઈફહેકર વેબસાઈટ પર પ્રસ્તુત થતી અવનવી વેબસાઈટ્સ વિશેની માહિતિ, મેકયૂઝઓફ પર પ્રસ્તુત થતી ઉપયોગી એપ્લિકેશન્સ વિશેની શ્રેણી અને સતત ઈન્ટરનેટ સર્ફિંગની, અક્ષરનાદને સતત નવી રીતોથી વધુ વાચકમિત્ર (Reader Friendly) – વધુ સરળ છતાં સમૃદ્ધ બનાવવાની મહેનતને લીધે, એક અથવા બીજા કારણસર – મિત્રો, સહકર્મચારીઓ અને વાચકમિત્રો માટે જરૂરી માહિતી વગેરે શોધ્યા કરવાની ટેવ, વ્યવસાયને લીધે ડાઉનલોડ કરવા માટે ઈ-પુસ્તકો / સોફ્ટવેર / ફોરમ્સ વગેરેમાં સતત ભાગ લીધા કરવાને લીધે એકઠી થયેલી માહિતિને વહેઁચતા આ શ્રેણી શરૂ કરવાનો વિચાર આવેલો. એ વિચારનું મૂર્ત સ્વરૂપ 9 ફેબ્રુઆરી 2008ના રોજ આ શ્રેણી ‘કેટલીક ઉપયોગી વેબસાઈટ્સ’ના પ્રથમ અંક તરીકે રજૂ થયું. ત્યારથી આ શ્રેણી તથા તેને લગતા લેખ એમ થઈને કુલ 36 લેખો – મણકાઓ થયા છે. એ પછી પુસ્તકના વિચારે એ શ્રેણી અટકાવીને સમગ્ર ધ્યાન પુસ્તક પર કેન્દ્રિત કર્યું. છેલ્લા થોડાક વખતથી અક્ષરનાદ પર લેખોની અનિયમિતતા પણ આ જ કારણે છે.